procesaur/Wiki.mk huggingface dataset:
Вонземски живот

Вонземски живот се дефинира како живот кој не потекнува од Земјата. Предмет на проучување е на астробиологијата. Постоењето на вонземски живот се смета за хипотетичко, бидејќи не постојат докази за негово постоење кои се прифатливи за научната заедница. Спекулациите во врска со постоењето на форми на вонземски живот се движат од човеколики суштества, до животни форми како што се бактериите и вирусите.
1 Вонземјаните како тема во уметноста и во популарната култура
* „вонземјани и крапови во охрид“ — кус расказ на македонскиот писател Хигсов Бозон од 2011 година.* „Ѕвездени војни“ — краток расказ на македонскиот писател Горан Петревски.* „Човек и Марсовец“ (српски: ''Čovek i Marsovac'') — песна на српската рок-група ''YU Grupa'' од 1973 година.* „Се претворив во Марсовец“ (англиски: ''I Turned Into A Martian'') — песна на американската панк-рок група Мисфитс (''The Misfits'') од 1982 година.
2 Поврзано
* ALH84001 - ''метеорит на Марс со пронајдени микроби''* Церера (џуџеста планета)
* Глизе 581 c
* Глизе 581 d
* СЕТИ
* Астробиологија
* Криптобиологија
* Егзобиологија
* Зехарија Сичин
* Аурелија и Сина Месечина
* Панспермија
Сахел

:''Поврзано Сахел, Тунис, за регионот во источен Тунис.''
Сахел или Сахелов Појас (од арапски ساحل, ''sāḥil'', брег или граница на Сахара) е полусув савански екорегион во Африка, кој се граничи на север со пустината Сахара и со плодната савана на југ, регион познат како Судан.
1 Наводи
* Azam (ed.), ''Conflict and Growth in Africa: The Sahel'', Organisation for Economic Co-operation and Development (1999), ISBN 92-64-17101-0.
Фердинандова чешма

Фердинандовата чешма е воен споменик во близина на Дојран, Македонија. Изграден е од бугарската армија во 1916 година. Фердинандова чешма е споменик за успесите на повеќе‎ од 200.000 бугарски војници и офицери на Македонскиот фронт во Првата светска војна..
Овој воено-историски споменик денес е во лоша состојба. Република Бугарија испраќа барања до Министерството за надворешни работи на Република Македонија за возобновување на Фердинандовата чешма веќе две години, но на нив сè уште не е одговорено. Министерството на Република Македонија тврди дека истото не е надлежно.
Административна поделба на Сан Марино

Сан Марино е поделен на следниве девет општини, локално познати како „замоци“ (|castelli).
Градови во Сан Марино
Град, Површина(км<sup>2</sup>), Население
1986, 1996, 2006
Аквавива, 4,86, 1.148, 1.264, 1.881
Борго Маџоре, 9,01, 4.421, 5.358, 6.061
Домањано, 6,62, 1.885, 2.207, 2.899
Кјезануова, 5,46, 724, 866, 1.036
Монтеџардино, 3,31, 557, 717, 843
Сан Марино, 7,09, 4.179, 4.350, 4.409
Серавале, 10,53, 6.995, 8.085, 9.847
Фаетано, 7,75, 738, 870, 1.139
Фјорентино, 6,56, 1.478, 1.798, 2.253
Сан Марино, 61,19, 22.125, 25.515, 30.368
Најголем град во Сан Марино е градот Догана кој не е посебна општина, туку е во состав на општината Серавале.
Секоја општина има главен град локално познат како „каполуого“ (''capoluogo'').
1 Поврзано
* Градови во Сан Марино
* Географија на Сан Марино
* Демографија на Сан Марино
Здравци

Здравците (науч. ''Geraniaceae'') сочинуваат фамилија на цветни растенија каде припаѓа и родот ''Pelargonium'', род на многу украсни саксиски растенија.
Постојат околу 800 видови во фамилијата кои се распоредени во 7 до 10 родови, според податоците на Кралските ботанички градини. Најбројни родови се ''Geranium'' (со 430 вида), ''Pelargonium'' (со 280 вида) и ''Erodium'' (со 80 вида).
Повеќето видови се наоѓаат во умерените или топлоумерените региони, иако некои се тропски. Центарот на распространување на родот ''Pelargonium'' е во Кепскиот регион во Јужноафриканската Република, каде постои голема вегетативна и флорна разновидност.
Алатир

Алатир (|Ала́тырь, |Улатăр) — главен град на Чувашија, Русија, е се наоѓа на реката Сура. Според пописот од 2002 градот има 43.161 жители, исто колку и во 1968 кога имал 43.000. Градот е еденод најстарите во Чувашија и е основан во 1552 година. Градски статус добил во 1780.
1 Население
Година, Бр. на население
1795, 2.830
1825, 3.565
1897, 12.209
1915, 25.144
1939, 29.800
1959, 36.900
1970, 43.500
1979, 45.300
1996, 47.200
2000, 46.500
2002, 43.161
2005, 42.300
DirectX

DirectX е колекција од интерфејси за апликациско програмирање (|application programming interfaces (API)) за справување со задачи поврзани со мултимедија и видео, а посебна примена наоѓа во програмирањето на игри. За DirectX е карактеристично тоа што е применливо само за платформи на Microsoft. Кога бил формиран, сите API кои спаѓаат во оваа колекција почнувале со Direct и поради тоа целата колекција била наречена DirectX. Со појавата на Xbox, Microsoft издал и мултиплатформни API за развој на игри, како на пример XInput, кои биле направени за да ги заменат поединечните DirectX компоненти.
Еден од сите тие API кои спаѓаат во DirectX, а е задолжен за 3D графика се нарекува Direct3D. Најмногу се користи за развој на комјутерски игри за Microsoft Windows, Microsoft Xbox и Microsoft Xbox 360. Освен за тоа, се користи и за софтверски апликации за визуелизациони и графички задачи. Името на ова АPI често се поистоветува со целото DirectX, бидејќи тоа е најмногу употребуваното и најраспространетото API од сите.
SDK (Software development kit ) на DirectX се содржи од библиотеки во бинарна форма, заедно со придружувачката документација и заглавјата за користење. Првпат DirectX се користел во Windows 95 OEM Service Release 2, иако тоа не било случај со почетниот Windows 95. Оттогаш па наваму секоја верзија на Windows содржи DirectX. SDK е достапен и може да се симне без плаќање од Интернет.
Првата верзија на DirectX e DirectX 1.0 и е излезена на 30 септември. Оттогаш па наваму речиси секоја година се издава некоја нова верзија. До денешен ден развојот е стигнат до DirectX 11, кој беше издаден на 4 февруари 2009 година. Тој е компатибилен со Windows Vista SP2 и со Windows 7.
1 Компоненти
DirectX се состои од неколку АPI:
* DirectX Graphics - кој се состои од
** DirectDraw (за цртење 2D графика),
** Direct3D (за цртење 3D графика) и
** DXGI (за енумерирање на адаптери и монитори)
* DirectInput - за комуницирање со влезни уреди како глувче, тастатура, џојстик итн.
* DirectPlay - за комуникација преку LAN и WAN
* DirectSound - за слушање и снимање на звук (DirectSound3D - за 3D звук)
* DirectMusic - за свирење на саундтрак песни одобрени од DirectMusic Producer
* DirectX Media - се користи за 2D/3D веб анимација
* DirectX Media Objects - поддршка за стриминг објекти како енкодери, декодери и ефекти
* DirectSetup - се користи за инсталација на компонентите на DirectX
2 Компатибилност
Со оглед на тоа што во комјутерската технологија не постои нешто што е единствено и што е совршено, така е тоа и во комјутерската графика, што значи истото важи и за DirectX. Тоа може да се заклучи уште на прв поглед ако се земе предвид фактот ограничување што важи за DirectX во однос на оперативниот систем, а тоа е дека е компатибилен само со Windows. Другите алтернативи кои постојат и на кои не се гледа во однос на тоа што може да направат во споредба со DirectX, туку кон кои се гледа како независни колекции од API се OpenGL, SDL, Allegro, OpenMAX, OpenML, OpenAL, FMOD итн. Најголем дел од овие се компатибилни со повеќе платформи и се со open source кодови.
Димитар Гоцев

Димитар Георгиев Гоцев (|Димитър Георгиев Гоцев) е научник и историчар од Бугарија, поранешен претседател на ВМРО-Сојуз на Македонските Друштва и на Македонскиот научен институт.
1 Животопис
Димитар Гоцев е роден во селото Панчарево на 28 декември 1945 година. Во 1972 година Димитар Гоцев дипломирал историја на Софискиот универзитет „Св. Климент Охридски“. Подоцна од 1976 до 1986 г. бил асистент во Историскиот факултет на универзитетот. Во периодод 1990 - 1993 година е претседател на Извршниот комитет на ВМРО-Сојуз на Македонските Друштва. Од 1997 до 2008 година бил претседател на Македонскиот научен институт. Автор на повеќе десетици трудови посветени на македонското ослободително движење.
2 Трудови
* Младешките национално-ослободителни организации на македонските Бугари 1919-1941, Софиjа 1988, 288 с.
Метод на подготовка за натпреварувања

Метод на подготовка за натпреварувања е шаховска книга од познатиот советски и руски велемајстор, поранешен светски првак во шах (1947-1956, 1957-1960, 1961-1963), шаховски учител и автор Михаил Ботвиник. Книгата е напишана во 1992 година и претставува збирка на материјали кои го илустрираат методот на подготовка на шахистите за шаховските натпреварувања. Книгата е напишана на руски јазик.
1 Содржина
Во оваа своја кратка книга, Ботвиник врз основа на материјал прибран во периодот на првата половина на 20. век го објаснува неговиот метод за подготвувка пред значајните партии и турнири.. По краткиот предговор, тој дава објаснување нља повеќе негови методи на оваа тема, пред да се нафати со објаснување на главниот метод. Во продолжение книгата содржи и поглавја насловени „Младинска школа“, во кое Ботвиник ја опишува својата шаховска младост, „Судбината на шахот“, во кое е даден целосен осврт на шахот како игра и нејзиното толкување, како и три вежбанки, во кои се дадени соодветни анализи на позиции од партии на познатите велемајстори, но и клучните моменти и размислувањето за време на партијата. Во овие три поглавја (вежбанките) наведени се и турнирски партии, како и анализа на одвивањето на шаховски натпреварувања.
2 Стил на пишување
Делото „Метод на подготовка за натпреварувања“ претставува збирка на материјал, кој содржи анализа на сопствените партии на авторот. Толкувањето на партиите е одлично, самокритично, а поткрепено е и со дијаграми на кои се прикажани критични позиции од партиите, кои авторот ги сметал за најзначајни. Тоа му овозможува на читателот без оглед на возраста, лесно да се снајде и заинтересира во сиодржината на оваа книга.
Гугл

Google Inc. или гугл — американска корпорација специјализирана за интернет-пребарувања. Помеѓу корисниците е најпозната по својот пребарувач, но покрај него нуди и многу други услуги. Главно своите приходи ги остварува преку својот систем на рекламирање. Главното седиште на компанијата, познато под името Googleplex, се наоѓа во Калифорнија.
1 Историјат
Основачи на компанијата се тогашните студенти Лери Пејџ и Сергеј Брин. Целата приказна ја започнувале неофицијално во јануари 1997 година, на Универзитетот Стенфорд, а официјално започнувале со работа на 7 септември 1998 година, започнувајќи со својот интернет пребарувач. Потоа, тие успеале својата основна дејност, пребарување и рекламирање, да ја прошират на други подрачја, како што се: електронска пошта, онлајн мапи, прикажување на видео-формати и слично.
2 Името на фирмата
Името Google претставува игра на зборови, т.е. тоа е изведено од зборот „гугол“ (googol) - математички термин за број, претставен со единица и 100 нули. Поради популарноста на пребарувачката машина, во англискиот јазик се појавил неологизмот to google или to Google, што значи „пребарување на Google за наоѓање на информации на Интернет“. Овој збор е додадена во Оксфордскиот англиски речник и во Merriam-Webster.
2.1 Gmail
Gmail е веб-заснован поштенски клиент. Корисниците имаат возможност да добиваат електронски писма од други локални клиенти. Како и други дополнителни функционалности, која ја прави услугата на Google популарна и лесна за користење.
3 Операции и финансиски резултати
Во 2018 година, регулаторните тела на Европската комисија за заштита на конкуренцијата ѝ изрекле казна на „Алфабет“ (Alphabet), фирмата-мајка на „Гугл“, во висина од 4,6 милијарди евра. Казната била изречена поради злоупотреба на оперативниот систем „Андроид“ во наметнувањето на интернет-пребарувачот „Гугл Хром“ (Google Chrome) и на системот за апликации „Гугл плеј“ (Google Play). Претходно, во 2017 година, „Гугл“ бил принуден да плати казна од 2,5 милијарди евра.
Графит

Графит — алотропска модификација на јаглерод. Тој е изграден од атоми на јаглерод(C) кои се правилно распоредени, но на поинаков начин во споредба со дијамантот. Тие формираат слоеви. Врската меѓу слоевите е слаба и затоа графитот има мала тврдина, може да се цепи и остава трага на хартијата. Графитот е спроводник на електрицитет и затоа од него се изработуваат електроди.
Името му потекнува од грчкиот збор „графо” што значи пишува. Кристилизира шестаголно, 6/mmm, а =2.46А.
Кристалите на графитот се доста ретки. Кристални форми во кои се јавува се следните: (0001), (1120), (1011), (1121), (2245). Најчесто се наоѓа во лушпести агрегати и густи маси. Структурата е претставена со паралелни шестаголни рамнини од јаглеродни атоми. Растојанието C-C меѓу рамнините е 0,340 nm, што е и растојанието во ароматичниот прстен. Растојанието C-C меѓу рамнините е 0,340 nm и затоа во насока на рамнините има релативно висока електрична цепливост и други супстанции полесно се вклучуваат меѓу слоевите.
При топлинска обработка графитот се обработува на температура од 30000 С и висок притисок, што доведува до премин во друг алотропски облик на јаглерод диоксид — дијамантот. Графитот има атомска кристална решетка. Во неа сепак јаглеродните атоми се наоѓаат во слоеви. Во даден слој секој јаглероден атом е поврзан преку подеднакво здрави ковалентни врски со три соседни јаглеродни атоми. Електроните кои ги формираат врските меѓу слоевите и графитот се подвижни. Хемиските врски помеѓу слоевите се послаби отколку меѓу атомите во ист слој. Меѓу атомите на два соседни слоеви има поголемо растојание, отколку помеѓу атомите во еден слој. Затоа графитот има слоеста структура.
Кокс, саѓи, јаглен и дрво содржат и се состојат од мали кристали на графит. По боја е црн, а исто така и бојата на огребот е црна. Сјајност има металична до матна. Цепливост совршена по (0001). Тврдина има 1, а густина 2,09-3,23 g/cm3.
Не се раствора во киселини. Има масен допир и мала тврдина, а остава и трага-пишува. Сличен е со молибденит MoS2, од кој се разликува по боја и послабиот сјај.
Во најголем дел настанува од метаморфни карпи како разултат на намалување на наталожените јаглеродни соединенија при процесот на метаморфизам. Исто така се јавува во вулканските карпи и во метеоритите. Се јавува во магматските карпи и пегматитите. Минерали кои содржат графит се: кварц, калцит и турмалин. Во метеоритите такви соединенија се триолити и силикатни минерали.
Познати вариетети се шунгит и графит.
Позначајни наоѓалишта се наоѓаат во: Русија, Канада, Мексико, Германија, Кина, Индија, Бразил, Северна Кореја и др. Графитот може да се користи како огноотпорен материјал за моливи, за особено црни бои, за јаглероден челик, средство за подмачкување и други. Графит со многу висока чистота се користи како неутронски модератор во нуклераните реактори. Поради високата електрична спроводливост наоѓа примена во електрохемијата, електрометалургијата (електроди) и др.
1 Галерија
2 Поврзано
* Јаглеродни влакна
* Јаглеродна наноцевка
* Дијамант
* Фулерен
* Графен
Whitesnake

Whitesnake (транскрипција: ''Вајтснејк'') — англиска хард-рок група, основа во 1977 година од поранешниот фронтмен на групата Deep Purple Дејвид Ковердејл. На своите почетоци оваа група била под силно влијание од Deep Purple, но подоцна се отргнала од тој правец и од блуз-рок почнале да свират комерцијален хард рок-музика.
Јаловец

Јаловец (|Jalovec) — планина на Јулиските Алпи во Словенија. Со 2.645 метри надморска височина, ова е седми врв по височина во Словенија. Планината е сместена помеѓу алпските долини Тамар, Лошка Коритница и Трента. Окружена е со Мангарт на запад, Травник и Мојстровка на исток, и Понце на север.
1 Поврзано
* Јулиски Алпи
Тасманија

Тасманија е остров и држава во Австралија. Сместена е 240 км јужно од источниот дел на континентот и е одделен од континентот со протокот Бас. Државата Тасманија го вклучува истоимениот остров и други околни помали остови. Државата има население од околу 500.000 жители, од кои повеќето од половината се наоѓаат во градот и околината на Хобарт.
Лахор

Лахор (|, |) е главен град на Пакистанската покраина Пенџаб и втор по големина град во земјата после Карачи. Често е нарекуван ''Могулската Градина'' поради големото могулско културно наследство. Се наоѓа на реката Рави, во близина на пакистанско-индиската граница.
1 Галерија
2 Збратимени градови
Лахор има неколку збратимени градови:
width=25%
* Белград, Србија (2007).* Истанбул, Турција (1975).* Саривон, Северна Кореја (1988).* Шијан, НР Кина (1992).* Кортрајк, Белгија (1993).* Фес, Мароко (1994).* Кордоба, Шпанија (1994).
width=25%
* Саамрканд, Узбекистан (1995).* Исфахан, Иран (2004).* Машад, Иран (2006).* Глазгов, Шкотска, Велика Британија (2006).* Хаунслоу, Англија, Велика Британија.* Чикаго, Илиноис, САД (2007).* Душанбе, Таџикистан.* Фресно, Калифорнија, САД.* Краков, Полска
3 Личности
* Мухамад Икбал, поет на Урду и фарси.
* Фаиз Ахмед Фаиз, поет на урду
* Бапси Сидва, романописец
* Алама Гулам Ахмад Перваиз, филозоф
* Мухамад Тахир ул-Кадри, исламист, поет и автор
* Саадат Хасан Манто, писател
* Рудјарт Киплинг, романописец
* Мохсин Хамид, романописец
* Шауна Синг Балдвин, невелист
* Пран Невил, автор
* Мунши Мухамад Халилур Рехман, писател и преведувач
* Шабаз Малик, литературист.
Јулиски Алпи

Јулиски Алпи (|Julijske Alpe, |Alpi Giulie) — планински венец, дел од поголемиот комплекс наречен Јужни Варовнички Алпи кој се протега од североисточна Италија до Словенија, каде се издигаат до 2.864 метри надм. височина на врвот Триглав. Именувани се по Јулиј Цезар, кој го основал градот Чивидале дел Фриули (Чедад) на подножјето на овие планини. Голем дел од Јулиските Алпи му припаѓа на националниот парк Триглав.
Најважни врвови на Јулиските Алпи се:
* Триглав 2.864 м
* Монтаж; 2.755 м
* Шкрлатица 2.740 м
* Мангарт 2.679 м
* Виш 2.666 м
* Јаловец 2.645 м
* Разор 2.601 м
* Канин 2.582 м
* Кањавец 2.568 м
* Присојник 2.546 м
* Престрељеник 2.500 м
* Шпик 2.472 м
* Тошц 2.275 м
* Крн 2.244 м
1 Поврзано
* Јаловец
* Триглав
* Национален парк Триглав
Африкански Рог

:''За воената операција видете Операција трајна слобода - Африкански рог''
Африканскиот Рог (|Geeska Afrika, |የአፍሪካ ቀንድ, |القرن الأفريقي) (алтернативно Североисточна Африка, и понекогаш Сомалиски Полуостров) е полуостров во Источна Африка кој излегува на Црвеното Море и Аденскиот Залив. Во средниот век нарекуван ''Bilad al Barbar'' ("Земја на берберите"), на Африканскиот рог се наоѓаат државите Еритреја, Џибути, Етиопија и Сомалија. Неговата површина изнесува околу 2.000.000 км<sup>2</sup> (772.200 sq mi) и на неговата територија живеат околу 90,2 милиони жители (Етиопија: 75 милиони, Сомалија: 10 милиони, Еритреја: 4,5 милиони и Џибути: 0,7 милиони).
Пајак-оса

Пајакот-оса (лат. ''Argiope bruennichi'') е вид на кругоплет пајак распространет ширум средна Европа, северна Европа, северна Африка и во делови од Азија. Како и многу други членови на родот ''Црно-жолти градинарски пајаци'' (Аргиопи), овој пајак има впечатливи црно-жолти шари на стомакот.
Овој пајак плете спирална мрежа на зајдисонце или изгрев, најчесто во високи треви. Мрежата ја поставува само малку повисоко од тлото, и за ова му треба околу еден час. Во средиштето на пајажината јасно се забележува шара во цик-цак линија, наречена ''стабилимент''. Нејзината функција не е позната, но можно е таа да служи за привлекување на инсекти.
Кога пленот ќе се заплетка во мрежата, пајакот-оса набргу го прави неподвижен и го обвиткува во свила. Потоа пајакот го каснува пленот и му вбризгува парализирачки отров и ензим кој ги разложува белковините во телото.
Мажјакот е многу помал од женката. Честопати мажјакот се забележува во или крај мрежата на женката, каде чека таа конечно да се измитари, што значи дека достигнала полова зрелост. За време на парењето на женката ѝ омекнува вилицата за краток период, за мажјакот да може да се пари со женката без да стравува дека ќе биде изеден.
Моментално постои само еден признаен подвид:
*''Argiope bruennichi nigrofasciata'' Франганиљо, 1910 (Португалија)
1 Наводи
**
Северна Територија

Северната Територија (англ. ''Northern Territory'') — федерална територија во Австралија, зафаќајќи поголем дел од централниот дел на континентот како и северниот дел на Австралија. Се граничи со Западна Австралија на запад, Јужна Австралија на југ и Квинсленд на исток. На север територијата излегува на Тиморкото Море, Арафурското Море и Карпентарискиот Залив. Иако е трета најголема федерална единица на Австралија со околу 1.349.129 км<sup>2</sup>, таа е слабо населена со население од околу 219.948 жители.
Броќови

Броќови, познати и како брошови и бросови — едно од најголемите семејства на цветни растенија, со околу 650 родови и повеќе од 13.000 видови. Името оваа семејство го носи по родот броќ (''Rubia''). Тука припаѓаат неколку економски важни растенија. Од ''Rubia cordifolia'' се добива боја, од видот ''Morinda angustifolia'' се користи кората, додека од родот ''Elaeagia'' се добива лак кој го користат уметниците. Меѓутоа, сепак најпознати растенија од ова семејство се: кафето (''Coffea arabica'' и ''Coffea liberica'') и ''Cinchona'' (од кое се добива лекот кинин). Има и неколку украсни растенија, како ''Ixora'', ''Gardenia'' и ''Mussaeda''.
Повеќето од видовите се среќаваат во тропските региони. Неколку видови се присутни и во умерените региони, каде се тревести. Овие растенија се јавуваат најчесто како дрвја и грмушки.
1 Морфологија
Тоа се многугодишни хемикриптофитни растенија. Листовите се наспрамни, прости и целокрајни. Соцветијата се цимозни. Цветовите се хермафродитни и ретко зигоморфни. Околуцветникот е составен од 4 до 5 чашкини ливчиња и 4 до 5 венечни ливчиња. Столпчето е нежно, додека устенцата се капитатни или повеќеделни.
Машкиот дел од цветот (андрецеум) е изграден од 4 до 5 прашници. Женскиот дел (гинецеум) е претставен со 2 (ретко 1) споени плодни листови. Плодникот е потцветен, ретко натцветен или полупотцветен. Тој е билокуларен со 1 семенов зачеток во секоја локула (комора или окце). Присутни се нектарни дискови над плодникот. Плодот е бобинка, капсула, костелка или шизокарп.
Цветната формула на ова семејство е:
<math>\star K_{4-0} \; C_{(4)} \; A_4 \;</math> или <math> \; [C_{(4)} \; A_4] \; G_{\overline{(2)</math>
Цветовите се протоандрични (прво се развива машкиот дел од цветот). Опрашувањето е со помош на инсекти, додека семињата се распространуваат епизоохорно (со животни).
2 Систематика
Родовите се распоредени во племиња кои од своја страна се сместени во три потсемејства:
Некои автори признаваат и четврто потсемејство - ''Antirheoideae''.
2.1 Некои родови
Следните родови на Броќовите се наведени од страна на Вотсон и Далвиц (од делта-класификацијата):
Романизација на бугарскиот јазик

Романизација на бугарски јазик — транслитерацијата на текстот од бугарска кирилица на латиница.
Кирилица, ALA/LC, ISO 9, Обединети Нации(пред 2012 г.), Упростен систем;Обединети Нации(од 2012 г.)
а, a, a, a, a
б, b, b, b, b
в, v, v, v, v
г, g, g, g, g
д, d, d, d, d
е, e, e, e, e
ж, zh, ž, ž, zh
з, z, z, z, z
и, i, i, i, i
й, ĭ, j, j, y
к, k, k, k, k
л, l, l, l, l
м, m, m, m, m
н, n, n, n, n
о, o, o, o, o
п, p, p, p, p
р, r, r, r, r
с, s, s, s, s
т, t, t, t, t
у, u, u, u, u
ф, f, f, f, f
х, kh, h, h, h
ц, c, c, ts
ч, ch, č, č, ch
ш, sh, š, š, sh
щ, sht, ŝ, št, sht
ъ, ŭ, ″, ǎ, a
ь, –, ′, j, y
ю, û, ju, yu
я, â, ja, ya
ě
ǎ
Последните две букви биле во употреба пред 1945 година.
1 Поврзано
* Упростен систем за романизацијата на бугарскиот јазик
* Македонска транскрипција на бугарскиот јазик
Хагатња

Хагатња (''Hagåtña'' (həˈɡɑtɲə) на чаморски ) или ''Agana'', на шпански ''Agaña'', е главен град на островската територија на САД, Гуам. Се наоѓа на западното крајбрежје на островот и има население од 1.100 жители.
Хобарт

Хобарт (|Hobart) е главен и најнаселен град на сојузната држава Тасманија. По Сиднеј, Хобарт е втор најстар главен град во Австралија. Основан е во 1803 г. како британска казнена колонија Во 2006 г, градот имал околу 205.566 жители. Градот е финансискиот и административниот центар на Тасманија и исто така служи како главен центар за австралиските и француските антарктички операции.
1 Збратимени градови
* Јаизу, Јапонија
* Л’Аквила, Италија
* Валдивија, Чиле
* Брест, Франција
2 Наводи
* Bolt, Frank (2004) ''The Founding of Hobart 1803 - 1804'' Peregrine Pty Ltd, Kettering Tasmania. ISBN 0-9757166-0-3
Либиј Север

Либиј Север или Север III — цар на Западното Римско Царство од 461 до 465 година. Како цар бил прогласен на 19 ноември 461 година, од страна на Рицимер, практичниот владетел на империјата. Сепак, византискиот цар Лав I одбил да го признае за цар и Либија де факто бил ''цар во сенка''. Либиј Север не поседувал никаква власт и никогаш не се појавил со некоја своја одлука во царството. Во 465 година бил тргнат од својството цар по заповед на Рицимер. Не е познато дали бил убиен или отровен од негова страна.
Апија

Апија ''(англиски и самоански: Apia)'' е главен град на независната држава Самоа. Градот се наоѓа на северниот брег на самоанскиот втор по големина остров Уполу и има околу 58.000 жители (2001).
1 Географија
Апија се наоѓа во природно пристаниште создадено од реката Ваисигано. Регионот е мала крајбрежна низина, во близина на планината Ваеја која има надморска висина од 472 метри. На самиот врв се наоѓа гробното место на познатиот писател Роберт Луис Стивенсон. Два срта поминуваат кон југ од планината.
2 Образование
Апија е дом на голем број претшколски, основни, средни и високообразовни инситутции во земјата. Во Апија се наоѓа единствениот универзитет во земјата, Национален универзитет на Самоа. Покрај него, во Апија има и кампус Јужнопацифичкиот Универзитет, оддел земјоделство. Покрај нив, друга важна институција која оперира во Апија е и училиштетото Роберт Луис Стивенсон, приватно основно и средно училиште.
3 Збратимени градови
* Шенџен, Кина (2015)* Комптон, САД (2010)
4 Поврзано
* Уполу
* Самоа
Вршка Чука

Вршка Чука (на бугарски: ''Връшка чука'', на српски: ''Вршка чука''/''Vrška čuka'') е врв на српско-бугарската граница, на 12 km источно од Заечар. Вршка Чука се наоѓа на наjсеверниот дел од Стара Планина.
Големиот српски писател Владислав Петковиќ Дис, по препорака на свој пријател, бил привремен учител во селото Прлита кое се наоѓа под Вршка Чука.
Бугарска Чука

Бугарска Чука или Туглаш — врв на планината Галичица со висина од 1.801 м. Врвот се наоѓа источно од селото Пештани и југозападно од градот Охрид.
1 Историја
Врвот го добил името по распоредот на војските за време на Првата светска војна, каде што се протегала линијата на Солунскиот фронт. Веднаш зад чуката се гледа врвот Магаро, кој е највисоката точка на планината Галичица, со 2.275 m надморска височина.
На Бугарска Чука сè уште има остатоци од воените дејства од времето на Првата светска војна како ровови, шлемови и пушки. За време на пожарот од 2007 година експлодирале заостанати гранати.
Бугарска Чука е највисокиот врв во овој дел на планината Галичица, од кој има можност за истовремен поглед кон Охридското и Преспанското Езеро.
2 Поврзано
* Пештани
Шишевска Клисура

Шишевска Клисура или Голема Клисура — клисура во Република Македонија, која се протега од с. Девич до с. Шишево во долината на реката Треска во должина од 66,2 км. По должина е втора клисура во Република Македонија.
Клисурата е предиспонирана со раседни линии и всечена е помеѓу планините: Добра Вода, Сува Гора и Осој од левата и Даутица, Караџица, Сува Планина и Водно од десната долинска страна. На потегот помеѓу Лукоечко Речиште и манастирот Св. Богородица во должина од 15 м е вистински кањон, а неговите страни се стрмни и високи преку 1.100 м.
1 Поврзано
* Кањон Матка
Караула Добро Поле

Караула Добро Поле — караула на врвот Добро Поле во Мариово, јужна Македонија. Му припаѓа на атарот на селото Градешница. Ги има следниве географски координати: 41<sup>o</sup> 02' 30'' СГШ, 21<sup>o</sup> 53' 02'' ИГД.
1 Поврзано
* Добро Поле
* Македонско-грчка граница
Дреновска Клисура

Дреновска Клисура (наречена и Дреначка Клисура) — клисура на реката Раец во средишниот дел на Македонија. Низ неа протекува реката Раец и минува магистралниот пат Градско - Прилеп и има правец на протегање исток - запад. Во Дреновската Клисура на 21 април 1912 година во заседа бил убиен македонскиот револуционер Пере Тошев.
1 Галерија
Дримколска Клисура

:''За други значења на поимот Дримкол, видете на појаснителната страница''
Дримколската Клисура претставува импозантна клисура во Македонија која се протега по тркот на реката Црн Дрим. Се протега во должина од 28 км, помеѓу утоката на реката Лениште до поранешната утока на Радика. Стрмните долински страни Црн Дрим ги изградила помеѓу западните ограноци на Караорман и на Стогово, а источните на планината Јабланица. Денес Дримколската Клисура е заезерена со изградба на двете познати вештачки акумулации: Шпилје и Глобочица. Единствено само под браната Глобочица се формира краток речен тек. Клисурестите страни се дисецирани со долините на повеќе кратки речни текови кои имаат голем наклон и при утоката во езерото формирале наноси. Низ клисурата минува регионалниот пат Струга – Дебар.
Караула „Коприва“

Караула „Коприва“ — караула во Република Македонија, со следниве географски координати: латитуда 42<sup>o</sup> 17' 20'', лонгитуда 22<sup>o</sup> 23' 41''.
На 11 март 1992 година, постариот водник Сонко Ангеловски, за првпат на македонски јазик, ја прими должноста командир на караулата "Рамна нива" на македонско-бугарската граница во близина на Крива Паланка. Истиот ден е преземенa и караулата.
Во кругот на караулата има 2 објекти со нето површина од: 383,00 м2 и 23,00м2, сместени на КП 304 и КП 305 за КО Трново, запишани во ИЛ бр. 691.
Бродска Клисура

Бродска Клисура — клисура на реката Треска што се протега помеѓу с. Преглово во Кичевската Котлина и градот Македонски Брод. Долга е 7,5 км и всечена е меѓу планините Песјак од север и Бушева Планина од југ. Тлото е составено од шкрилци создадени во палеозоикот.
Двете страни на клисурата се прилично стрмни, што ја прави многу погодна за изградба на вештачко езеро.
1 Поврзано
* Поречка област
* Поречка Котлина
* Македонски Брод
Скочивирска Клисура

Скочивирска Клисура — клисура во средниот до јужниот дел на Македонија која, со преку 80 км, претставува најдолгата клисура во земјата. Почнува од селото Скочивир во југоисточниот дел на котлината Пелагонија и завршува во селото Возарци во Тиквешката Котлина.
Низ клисурата тече реката Црна, каде течението е всечено во кристалести шкрилци (гнајс) и наместа во гранити.
1 Морфологија
Морфолошки, клисурата може да се подели на три дела:
* првиот е потегот меѓу Пелагониската и Мариовската Котлина, каде долината од страните има пад повисок од 900 м;
* вториот дел ја опфаќа широката висорамнина на Мариовската Котлина
* третиот дел го опфаќа потегот од утоката на реката Блашица до селото Возарци.
За највпечатлив предел на клисурата важи оној помеѓу утоките на реките Бела и Коњарка, каде се среќаваат мошне интересни образби како огромни лонци, брзаци и слапови високи до 3 м.
2 Галерија
3 Поврзано
* Скочивир
* Скочивирски манастир
* Мариово
* Општина Новаци
* Тиквешија
Остри Врв

Остри Врв — планински врв на планината Караџица, на планинскиот масив Мокра во средишниот дел на Република Македонија, со следниве географски координати: 41<sup>o</sup> 45' 46'' северна географска широчина, 21<sup>o</sup> 20' 27'' источна географска должина. Неговата надморска височина изнесува 2.263 метри. Се наоѓа на средишниот дел на билото на планината Караџица, непосредно јужно над долината и селото Патишка Река, од каде води обележана планинарска патека за искачување. Врвот претставува многу висок и стрмен карпест отсек на гребен со ситен издробен камењар (сипар) над самата долина на север, додека кон југ неговата падина е тревната и се спушта на главното планинско било на Караџица. Со својот зашилен остар изглед Остри Врв преовладува и доминира прикажувајќи величествена („алпска“) глетка уште од далеку при самиот влез во длабоката долина на Патишка Река. Извонредно големата стрмнина и зашилениот остар изглед се најверојатно причината за неговото именување како Остри Врв. Непосредно на исток од него, на спротивната падина на долот се издигнува врвот Убава со двета Салаковски Езера од каде исто така може да се пристапи до Остри Врв.
1 Галерија
Бел Врв

Бел Врв — врв во северниот дел на главниот срт на протегање на планината Кораб, во Република Македонија. Неговата надморска височина изнесува 2.532 метри.
1 Местоположба
Се наоѓа во северниот дел на планината на главниот срт, во близината на границата меѓу Македонија и Албанија, но сепак целосно припаѓа на македонска територија, бидејќи граничната линија се протега на повеќе стотици метри на запад. Според местоположбата на врвот Црна Чука се наоѓа на координатите 41°48'16" северна географска широчина и 20°34'52" источна географска должина, западно од селaта Нистрово и Жужње над караулата „Победа“ и долината Беланџа во најгорниот дел на долината на Радика. Поточно, Бел Врв е сместен непосредно помеѓу врвот Црна Чука (2572 м) на север и високопланинскиот превој Голема Корапска Врата (2060 м.) и долината на реката Штировица непосредно на југ, додека кон исток се отвора долот Беланџа во најгорниот дел на долината на Радика, а кон запад длабокиот дол под Радомир (Радомирска Река) во Албанија. Се одликува со доста впечатлив грамаден изглед со стрмни падини на кои има изразито бели карпи и сипари (камењари) со раздробени бели камења при што особено се истакнува со нивната белина од црните и темни карпи на западната падина до неговиот соседен врв Црна Чука. Токму заради изразитите и впечатливи бели грамадни карпи (веројатно од мермер), најверојатно врвот го добил името Бел Врв. Помеѓу  врвот  Црна  Чука  и  Бел  Врв постои груб карпест  дробински  материјал  и  се нарекува ''камено море'', кој настанува како  последица  на  физичкото распаѓање  и  разорување  на  карпестите  маси. До Бел Врв може да се пристапи и искачи почнувајќи по добро обележаната планинарска патека која започнува од караулата „Победа“ и води до највисокиот врв Голем Кораб, по која се одвива традиционалното искачување, при што во пределот Нистровски Кораб непосредно пред Кепи Бард се скршнува десно кон север и по разгазената необележана граничарска патека се достигнува до подножјето на врвот Црна Чука од каде по источната падина таа продолжува до Бел Врв и понатаму до Мала Корапска Врата. На највисоката точка на самиот врв искачувањето е прилично тешко и опасно бидејќи карпите се многу стрмни и пресечени за што е потребно познавање од алпинистичко (или слободен стил на) качување.
2 Галерија
Царев Врв

Царев Врв — планински врв на Осоговските Планини во Република Македонија, висок 2.084 метри. Познат е и според неговиот турски назив ''Султан Тепе''.
1 Правци за искачување
На Царев врв искачувањето може да се изврши од две страни: од кривопаланечкиот манастир Св. Јоаким Осоговски и од Кочанско преку Пониква.
Од Крива Паланка до манастирот Св. Јоаким Осоговски се патува пеш или со сопствено возило по асфалтен пат во должона 3 км. Маркацијата ПМ започнува од манастирот и спрема Царев Врв води преку селото Варовиште, Ловечка куќа и Калин Камен. Од Ловечката куќа до врвот се оди по ливади. Планинарската патека е долга околу 25 км во еден правец за кои се потребни 5 часа пешачење. Покрај патеката има повеќе извори и чешми, а таа е просечно напорна.
Откај Кочанско маркацијата ПМ започнува од крајот на Кочани, крајот на улицата “14-та бригада“ продолжува под градската депонија, над село Црвена Нива минува преку пошумен дел со бреза и бор сè до асфалтот, минува покрај чешмата З’мбoва. Потоа продолжува покрај ''Дл’га ридина'' сè до асфалтот. Сечејќи го асфалтниот пат продолжува преку Лешки рид. Некаде 500 метри пред Шумската куќа на ЈП Македонски шуми излегува на асфалтен пат, продолжува по него. После 200 метри од Шумската куќа се напушта асфалтниот пат (десно), се продолжува по стариот пат за Пониква. Од Кочани до Пониква потребни се 5 часа. Оние кои имаат сопствено возило можат да дојдат до Пониква која е оддалечена 20 км, по асфалтен пат.
Од Пониква патеката за Царев врв продолжува по широкиот колски пат со една кратенка кај бачилото поранешната земјоделска задруга “Галеб“ - Тркање, некаде половина час пред врвот се напушта широкиот пат (десно) и се оди по ливади. Патеката е добро маркирана. Во вториот дел од патеката треба да се внимава на раскрсниците, бидејќи ги има доста. За овој дел од патеката се потребни 5 часа пешачење.
2 Галерија
3 Поврзано
* Цари Врв (или Царев Врв) — врв на планината Славјанка (Али Ботуш) меѓу Пиринска и Егејска Македонија
Црн Врв (планински врв)

Црн Врв — топоним за неколку планински врвови во Македонија.
Црн Врв, со географски координати: латитуда 41<sup>o</sup> 20' 25'', лонгитуда 21<sup>o</sup> 15' 23''. (Биринска Планина (склон од Баба Планина))
Црн Врв, со географски координати: латитуда 41<sup>o</sup> 23' 38'', лонгитуда 21<sup>o</sup> 08' 03''. (Бигла Планина)
Црн Врв, со географски координати: латитуда 41<sup>o</sup> 42' 23'', лонгитуда 22<sup>o</sup> 19' 32''.
Црн Врв, со географски координати: латитуда 41<sup>o</sup> 51' 34'', лонгитуда 21<sup>o</sup> 44' 16''. (Градиштанска Планина)
Црн Врв, со географски координати: латитуда 42<sup>o</sup> 01' 59'', лонгитуда 22<sup>o</sup> 06' 53''.
Црн Врв, со географски координати: латитуда 42<sup>o</sup> 15' 09'', лонгитуда 21<sup>o</sup> 35' 03''.
Столовски Рид

Столовски Рид — рид во Македонија, со следниве географски координати: географска ширина од 41<sup>o</sup> 12' 34'', географска должина од 21<sup>o</sup> 51' 22''.
На ридот е сместено археолошкото наоѓалиште Сињак, кое сведочи за населеноста на ридот во доцната антика.
ЖС „Зелениково“

Железничка станица „Зелениково“ — железничка станица на железничкиот коридор 10 во селото Зелениково, во северниот дел на Македонија. Железничката станица се наоѓа на железничката линија Скопје — Гевгелија и на неа поминуваат регионалните домашни возови од Скопје кон Гевгелија, како и меѓународните возови Белград — Солун и Скопје — Солун. Железничката станица Зелениково е оддалечена 24,5 км од главната железничка станица во Скопје.
1 Галерија
ЖС „Зајас“

:''Ова е статија за железничка станица. За археолошкото наоѓалиште видете тука''
Железничката станица „Зајас“ — железничка станица во Република Македонија, со следниве географски координати: СГШ 41° 36' 59'', ИГД 20° 56' 26''.
1 Возен ред
*
Махмуд Ахмадинежад

Махмуд Ахмадинежад (фарси: ''محمود احمدی نژاد‎'' , роден на 28 октомври 1956) е шестиот и сегашен претседател на Исламската Република Иран од 6 јуни 2005 година. Тој бил повторно избран за таа функција на 12 јуни 2009 со освоени 62,6% од вкупните гласовите.
Ахмадинежад се нашол на удар на критики од страна на САД и Израел, додека ја зајакнувал врската со Русија, Венецуела, Сирија и државите на Персискиот Залив.
ЖС „Ратае“

ЖС „Ратае“ — железничкo стoјалиште во Република Македонија, со следниве географски координати: СГШ 42° 02' 40'', ИГД 21° 02' 59''. Железничкото стојалиште Ратае се на наоѓа на пругата Скопје - Кичево дел од Коридорот 8. Се наоѓа во северниот дел на Полошката котлина непосредно пред градот Тетово во близина на селата Ратае и Џепчиште, помеѓу железничкото стојалиште „Јегуновце - Фабрика“ и железничката станица Тетово, на точно 50 километри оддалеченост од главната централна Железничка станица - Скопје.
1 Возен ред
*
2 Наводи
ЖС „Орашје“

Железничка станица Орашје — железничко стојалиште во селото Орашје, на надморска височина од 333 метри. Низ железничкото стојалиште поминуваат регионалните домашни возови на линијата Скопје-Кичево.
1 Местоположба
Стојалиштето се наоѓа на железничката пруга Скопје-Кичево, во близина на селото Орашје, односно неговиот дел наречен Долно Орашје.
ЖС „Неготино Вардар“

Железничка станица „Неготино Вардар“ — железничка станица на железничкиот коридор 10 во градот Неготино, сместена на самиот влез во градот, веднаш покрај реката Вардар, во Македонија.
Се наоѓа на меѓународниот железнички коридор 10 Скопје - Гевгелија - Солун. Нејзината оддалеченост од главната станица во Скопје изнесува 102,2 километри. На железничката станица Неготино Вардар, сообраќаат и застануваат патничките возови кои одат за Гевгелија, како и меѓународните возови кон Солун.
1 Галерија
ЖС „Јегуновце Фабрика“

Железничка станица Јегуновце Фабрика — железничка станица во селото Јегуновце, во склоп на металуршкиот комбинат ХЕК „Југохром“. Низ железничката станица поминуваат регионалните домашни возови на линијата Скопје-Кичево.
1 Местоположба
Станицата се наоѓа на железничката пруга Скопје-Кичево, во близина на селото Јегуновце.
Дили

Дили (португалски и тетум: ''Díli'') е главен и најголем град на Источен Тимор. Градот лежи на северниот брег на островот Тимор. Дили е главно пристаниште и комерцијален центар на државата со околу 150.000 жители.
1 Збратимени градови
Дили е збратимен со следниве градови:* Барселона, Шпанија
* Канбера, Австралија
* Коимбра, Португалија
* Дарвин, Австралија од 18 септември 2003.
* Лисабон, Португалија
* Окинава, Јапонија
* Саун Пауло, Бразил
* Сиднеј, Австралија
2 Галерија
ЖС „Лутица Стојан“

Железничка станица „Лутица Стојан“ — железничка станица во Македонија, која се наоѓа во близина на селото Теово. Станицата се наоѓа на трасата на кракот D од паневропскиот коридор 10.
Зградата на железничката станица е изградена од цврст материјал на еден кат. Железничката станица се наоѓа надвор од селото, покрај патот кој води до самото село.
Железничката станица повеќе не работи, ниту повеќе се користи како станица, туку по иницијатива на селаните, создадено е ново железничко стојалиште во близина на Теовскиот манастир, веднаш над селото.
Низ железничката станица поминувале регионалните домашни возови на линијата Скопје-Битола.
ЖС „Миравци“

Железничка станица „Миравци“ — железничка станица во селото Миравци. Зградата на железничката станица е изградена од цврст материјал на два ката. Железничката станица се наоѓа надвор од селото, покрај патот кој води до самото село. Низ железничката станица поминуваат регионални и домашни возови на линијата Скопје - Гевгелија.
1 Историја
Пругата до железничката станица „Миравци“ е направена во 1872 година, кога селото било поврзано со Солун. Подоцна, истата пруга била продолжувана во неколку фази до Скопје.
2 Галерија
ЖС „Падалиште“

Железничка станица Падалиште — железничка станица во селото Падалиште. Низ железничката станица поминуваат регионалните домашни возови на линијата Скопје-Кичево.
1 Местоположба
Станицата се наоѓа на железничката пруга Скопје-Кичево, во близина на селото Падалиште.
2 Галерија на слики
ЖС „Радуша“

Железничка станица Радуша — железничка станица во селото Рудник Радуша (споено со соседното Радуша) на надморска височина од 323 метри. Зградата на железничката станица е изградена од цврст материјал на два спрата, но била тешко оштена во текот на воениот конфликт во 2001 година, поради што денес истата е во руинирана состојба. Низ железничката станица поминуваат регионалните домашни возови на линијата Скопје-Кичево.
1 Местоположба
Станицата се наоѓа на железничката пруга Скопје-Кичево, во близина на селото Радуша.
2 Галерија на слики
ЖС „Рајко Жинзифов“

Железничка станица „Рајко Жинзифов“ (во минатото позната и како С'лп, по блиското истоимено село со тоа име) — железничка станица во Македонија, која се наоѓа на пругата Скопје - Велес, односно на меѓународниот железнички коридор 10 на линијата Скопје - Гевгелија - Солун.
Претставува шеста станица и десетта постојка на овие пруги. Сместена е непосредно до десниот брег на реката Вардар во Таорската Клисура, веднаш наспроти автопатот „Александар Македонски“ (Е-75) Скопје - Велес, од каде што се пружа прекрасна панорамска глетка на целата железничка станица со околината. Нејзината оддалеченост од главната станица во Скопје изнесува 40,9 километри.
Железничката станица „Рајко Жинзифов“ поседува 3 електрифицирани колосеци и има патничка и товарна функција. Станичната зграда се одликува со убаво и традиционално архитектонско решение за железнички станици од минатиот век, а поседува затворена чекална за зимски и отворена и покриена чекална за летни услови. Главни патници на оваа станица се жителите на околните села С'лп, Сопот и Белештевица, кои патуваат за Велес или нивните роднини кои живеат таму или во Скопје, потоа рибари кои ловат риба во реката Вардар, планинари кои се искачуваат на планината Белештевица и излетници кои одат на првомајски или летни излети на велешкото Езеро Младост. Во непосредна близина на станичната зграда се наоѓа споменик - биста на македонскиот преродбеник Рајко Жинзифов во чија чест е крстена станицата и лековит извор на вода посветен на св. Недела. На железничката станица Рајко Жинзифов, сообраќаат и застануваат патничките возови кои одат за Велес, Гевгелија, Битола и Кочани.
1 Галерија
;Помошни објекти
;Железничката станица
Мордорф (Долна Саксонија)

Мордорф (гер. ''Moordorf'') — село во сојузната покраина Долна Саксонија во Германија. Се наоѓа во рамките на општината Сидброкмерланд во округот Аурих.
Најзначајната знаменитост во местото е Мочуришниот музеј Мордорф (''Moormuseum Moordorf''), кој го прикажува животот по колибите на источнофризиските мочуришта.
1 Поврзано
* Мордорф (Шлезвиг-Холштајн)
ЖС „Даме Груев“

Железничка станица „Даме Груев“ — железничка станица во Македонија, која се наоѓа во близина на селото Вашарејца. Станицата се наоѓа на трасата на кракот D од паневропскиот коридор 10.
Станицата има еден железнички колосек и се наоѓа во непосредна близина на магистралниот пат Прилеп - Битола. Објектот на станицата е во лоша состојба и е во голема мера разрушен. Низ железничката станица поминуваат регионалните домашни возови на линијата Велес - Битола.
Поради нејзината состојба, во поново време е подигната ново железничко стојалиште кај селото Вашарејца.
ЖС „Гостивар“

''Ова е статија за железничка станица. Статијата за истоименото археолошко наоѓалиште се наоѓа тука.''
ЖС „Гостивар“ — железничка станица во градот Гостивар. Се наоѓа на пругата Скопје - Кичево, односно на меѓународниот железнички коридор 8 на линијата која треба да ги поврзува Македонија и Албанија. Таа е 7. станица и 14. постојка на овие пруги. Железничката станица е сместена на самиот источен крај на градот Гостивар, непосредно на левиот брег на реката Вардар. Нејзината оддалеченост од главната станица во Скопје изнесува 81,5 километри. Поседува 6 неелектрифицирани колосеци од кои 4 во редовна и 2 за сервисна употреба, како и 2 перони за патници. Шините од индустрискиот колосек кој од станицата водел кон фабриката „Силика“ во градското подрачје на еден дел се демонтирани, при што тој е надвор од секаква употреба. На неа сообраќаат патничките возови за Скопје и Кичево, а поретко минуваат и товарни возови. Станицата е најмногу користена од жителите на Гостивар најбилиските околни села и соседни градови, од ученици, студенти, пензионери кои патуваат на настава или пазар во Тетово, Кичево и Скопје, а во пролетниот и летниот период станицата често се користи и од велосипедисти кои одат кон Маврово и Шар Планина.
1 Возен ред
*
2 Галерија
ЖС „Воѓани“

Железничка станица „Воѓани“ — железничка станица во Македонија, која се наоѓа во непосредна близина на селото Воѓани.
Станицата била подигната како товариште, а од најблиските села е оддалечена по 3-4 километри.
Семрежен маркетинг

Интернет-маркетинг, исто така познато како веб-маркетинг, онлајн-маркетинг или е-маркетинг е маркетинг за производи и услуги на интернет.
Интернетот донесе многу уникатни бенефиции за маркетингот, од којшто еден е и пониската цена на дистрибуција и медиуми за глобалната публика. Интерактивната природа на интернет-маркетингот, како за обезбедување на инстантен одговор од страна на публиката, така и за предизвикување на нивната реакција, е уникатен квалитет на ваквиот медиум. Понекогаш за интернет-маркетингот се смета дека има поширок дијапазон бидејќи не се однесува само на дигиталните медиуми како што се интернет, Е-пошта и безжични медиуми; Интернет-маркетингот исто така вклучува и управување на дигиталните податоци на корисниците и систем за управување на електронските кориснички врски.
Интернет-маркетингот ги поврзува креативните и техничките аспекти на интернетот, вклучувајќи дизајн, развој, рекламирање и продажба.
Интернет-маркетингот исто така се однесува на пласирање на медиумите низ различните фази во процесот на ангажирање на купувачите (customer engagement cycle), преку: маркетинг пребарувачи, оптимизациски пребарувачи, банер реклами на специфични мрежни места, e-mail маркетинг, стратегии на Пајажина 2.0 . Во 2008 година Њујорк Тајмс во соработка со comScore објавија почетна проценка за квалифицирање на корисничките податоци собрани од страна на големи интернет-засновани компании. Броејќи четири типа на интеракции со мрежните места на различни компании како додаток на хитовите од рекламирањето приложени од страна на мрежите за рекламирање, авторите пронајдоа потенцијал за собирање на податоци од корисник, во просек по 2500 пати за еден месец.
1 Наводи
1. Story, Louise and comScore (10 март, 2008) (JPEG). in Story, Louise (10 март, 2008). The New York Times (The New York Times Company). Преземено на 18-03-2009